**Ministru kabineta noteikumu projekta "Grozījumi Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts ir izstrādāts, lai grozītu norādi, uz kādas likuma normas pamata Ministru kabineta 2015. gada 22. decembra noteikumi Nr. 787 "Valsts zemes dienesta maksas pakalpojumu cenrādis un samaksas kārtība" (turpmāk – MK noteikumi Nr. 787) ir izdoti, kā arī veiktu izmaiņas Valsts zemes dienesta (turpmāk – Dienests) maksas pakalpojumos un to izcenojumos, nodrošinot, ka tīmekļa pakalpes lietotāji par saņemto pakalpojumu maksā atbilstoši veikto pieprasījumu skaitam. Projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. 2020. gada 10. jūnijā pieņemtā Administratīvo teritoriju un apdzīvoto vietu likuma pārejas noteikumu 11. punkta 5. apakšpunkts – lai grozītu norādi, uz kādas likuma normas pamata MK noteikumi Nr. 787 ir izdoti.2. Tieslietu ministrijas iniciatīva – lai veiktu izmaiņas Dienesta maksas pakalpojumos un to izcenojumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. MK noteikumi Nr. 787 ir izdoti uz vairāku likumu pamata, tai skaitā uz 2008. gada 18. decembrī pieņemtā Administratīvo teritoriju un apdzīvoto vietu likuma 17. panta piektās daļas 3. punkta. 2020. gada 10. jūnijā tika pieņemts jauns Administratīvo teritoriju un apdzīvoto vietu likums, kas stājās spēkā 2020. gada 23. jūnijā un aizstāja 2008. gada 18. decembrī pieņemto Administratīvo teritoriju un apdzīvoto vietu likumu. Attiecīgi atbilstoši jaunā Administratīvo teritoriju un apdzīvoto vietu likuma pārejas noteikumu 11. punkta 5. apakšpunktam ir nepieciešams grozīt MK noteikumus Nr. 787, norādē, uz kāda likuma pamata noteikumi izdoti, precizējot atsauci uz Administratīvo teritoriju un apdzīvoto vietu likuma 13. panta trešās daļas 4. punktu. 2020. gada 10. jūnijā pieņemtā Administratīvo teritoriju un apdzīvoto vietu likuma deleģējums MK noteikumiem Nr. 787 neatšķiras no 2008. gada 18. decembrī pieņemtā Administratīvo teritoriju un apdzīvoto vietu likuma deleģējuma. Papildus ar projektu ir paredzēts novērst tehnisku kļūdu, aizstājot norādē, uz kāda likuma pamata noteikumi izdoti, vārdu "budžeta" ar vārdu "budžetu", jo likuma nosaukums ir "Likums par budžetu un finanšu vadību".2. Paredzēts mainīt Dienesta ģeotelpisko datu izplatīšanas tīmekļa pakalpju izmantošanas pakalpojumu cenu.Ņemot vērā, ka ir pieaudzis ģeotelpisko datu izmantošanas gadījumu kopējais skaits (vidēji 2020. gadā 4,09 milj. pieprasījumi mēnesī, 2019. gadā vidēji 2,3 milj. pieprasījumi mēnesī, 2018. gadā vidēji 1,1 milj. pieprasījumi mēnesī), radot būtisku noslodzi uz Dienesta infrastruktūru, līdz ar ko Dienestam regulāri bija un turpmāk jāveic papildu investīcijas informācijas tehnoloģijās – iekārtās un licencēs, lai varētu nodrošināt Dienesta sniegto elektronisko pakalpojumu nemainīgo veiktspēju un kvalitāti, tas ir minimizēt pakalpojumu nesaņemšanas gadījumu skaitu un nodrošināt pieņemamu tādu notikumu īpatsvaru.Ņemot vērā minēto, ir nepieciešams nodrošināt, ka tīmekļa pakalpes lietotāji par saņemto pakalpojumu maksā atbilstoši veikto pieprasījumu skaitam. Šāda pieeja nodrošinātu vienlīdzīgāku un taisnīgāku attieksmi pret datu saņēmējiem, ievērojot principu, ka tie, kas intensīvāk izmanto pakalpojumu, atbilstoši arī maksā par pakalpojuma uzturēšanu. Šobrīd par maksu Dienesta tīmekļa pakalpes izmanto 14 juridiskās personas, maksājot vienādu mēneša maksu neatkarīgi no pakalpojuma apjoma 85,80 *euro* – 170,75 *euro* mēnesī atkarībā no pakalpojuma veida. Datu pieprasījumu analīze 2020. gadā liecina, ka viena klienta datu pieprasījuma apjoms veido 70 % no kopējā datu pieprasījumu skaita mēnesī, trīs klientu pieprasījumi kopā veido 20 % no kopējiem datu pieprasījumiem mēnesī, pārējo 11 maksas klientu datu pieprasījumu skaits ir neliels, tas ir katrs pieprasa mazāk kā 1 %.Projekts paredz vienotu cenu 42,05 *euro* ģeotelpisko datu tīmekļa pakalpēm galalietotājam un pakalpojumu sniedzējam atkalizmantošanas vajadzībām par katriem 25 000 datu pieprasījumiem mēnesī, pieprasot Dienesta ģeotelpiskos datus. Pārsniedzot pamatcenā ietverto datu pieprasījumu skaitu, tiks piemērota papildus maksa par katriem nākamajiem 25 000 datu pieprasījumiem. Izmaksu robeža par datu pieprasījumiem mainīsies pie 25 000 datu pieprasījumiem mēnesī.Projekta ietvaros termins "pieprasījums" tiek lietots, lai apzīmētu katru vienu tīmekļa pakalpes izsaukumu, lai pieprasītu ģeotelpiskos datus no Dienesta informācijas sistēmām. Katrs viens tīmekļa pakalpes izsaukums tiek uzskaitīts kā viens pieprasījums.Dienests ir veicis pakalpojumu saņēmēju datu izpēti un tās rezultāti liecina, ka, samazinot pakalpojuma cenu un pārejot uz maksas piemērošanu par pieprasījumu skaitu, pakalpojuma pieejamība būs daudz lielāka, būs radīti labvēlīgi nosacījumi plašākam lietotāju lokam, sniedzot iespēju izmantot ģeotelpiskos datus par atbilstošu samaksu, jo arī noteiktais pieprasījumu skaits mēnesī pozitīvi ietekmēs lielāko daļu klientu, kas datus izmanto savām vajadzībām. Šāda pieeja nodrošinātu vienlīdzīgāku un taisnīgāku attieksmi pret datu saņēmējiem, ievērojot principu, ka tie, kas intensīvāk izmanto pakalpojumu, vairāk arī maksā par pakalpojuma izmantošanu.Projekts paredz grozīt MK noteikumu Nr. 787 pielikumā šādu pakalpojumu cenas:Pakalpojumi, kuriem palielināsies cena:– pielikuma 18. punkts – kadastra objekta atrašanās vietas (X, Y koordinātas) noteikšanas tīmekļa pakalpe galalietotājam un pakalpojumu sniedzējam par katriem 25 000 datu pieprasījumiem mēnesī (ArcGIS). Mainās pakalpojuma uzskaites un cenas mērvienība, papildus arī šajā pakalpojumā precizējums sakarā ar izmaiņām pakalpojuma tehnoloģiskajā risinājumā, izmaksas ir atbilstoši klienta faktiski izmantotajiem resursiem, līdz ar to mainās tiešās un netiešās pakalpojuma izmaksas;– pielikuma 19.3. apakšpunkts – kadastrālo vērtību bāzes zonējumi (tai skaitā administratīvo robežu dati) galalietotājam un pakalpojumu sniedzējam par Latvijas Republikas teritoriju par katriem 25 000 datu pieprasījumiem mēnesī (WMS, ArcGIS). Precizējums sakarā ar izmaiņām pakalpojuma tehnoloģiskajā risinājumā, izmaksas ir atbilstoši klienta faktiski izmantotajiem resursiem, līdz ar to mainās tiešās un netiešās pakalpojuma izmaksas.Pakalpojumi, kuriem samazinās cena (pakalpojumiem, kuriem līdz šim bija cena 23,00 *euro* par pieslēgumu diennaktī, projekts paredz samazināt cenu pakalpojumam līdz 5,70 *euro* par pieslēgumu diennaktī, ar mērķi padarīt pakalpojumu pieejamāku plašākam lietotāju lokam, un pakalpojumiem, kuriem līdz šim cena par pieslēgumu mēnesī bija 85,80 *euro,* 117,00 *euro* vai 170,75 *euro*, projekts paredz samazināt cenu līdz 42,50 *euro* par pieslēgumu mēnesī):– pielikuma 19.1. apakšpunkts – kadastra kartes dati galalietotājam un pakalpojumu sniedzējam par Latvijas Republikas teritoriju par katriem 25 000 datu pieprasījumiem mēnesī (WMS, ArcGIS). Precizējums sakarā ar izmaiņām pakalpojuma tehnoloģiskajā risinājumā, izmaksas ir atbilstoši klienta faktiski izmantotajiem resursiem, līdz ar to mainās tiešās un netiešās pakalpojuma izmaksas;– pielikuma 20. punkts – Valsts adrešu reģistra telpiskie dati (tai skaitā administratīvo robežu dati) galalietotājam un pakalpojumu sniedzējam par Latvijas Republikas teritoriju par katriem 25 000 datu pieprasījumiem mēnesī (WMS, ArcGIS. Precizējums sakarā ar izmaiņām pakalpojuma tehnoloģiskajā risinājumā, izmaksas ir atbilstoši klienta faktiski izmantotajiem resursiem, līdz ar to mainās tiešās un netiešās pakalpojuma izmaksas;– pielikuma 26. punkts – administratīvo robežu karte galalietotājam un pakalpojumu sniedzējam par Latvijas Republikas teritoriju vektordatu formātā par katriem 25 000 datu pieprasījumiem mēnesī (WFS). Precizējums sakarā ar izmaiņām pakalpojuma tehnoloģiskajā risinājumā, izmaksas ir atbilstoši klienta faktiski izmantotajiem resursiem, līdz ar to mainās tiešās un netiešās pakalpojuma izmaksas;– pielikuma 27. punkts – administratīvo robežu karte savietojumā ar citu iestāžu ģeotelpiskajiem datiem galalietotājam un pakalpojumu sniedzējam par Latvijas Republikas teritoriju ar tīmekļa pakalpi par katriem 25 000 datu pieprasījumiem mēnesī (WFS). Precizējums sakarā ar izmaiņām pakalpojuma tehnoloģiskajā risinājumā, izmaksas ir atbilstoši klienta faktiski izmantotajiem resursiem, mainīta pakalpes datu forma no WMS uz WFS sakarā ar tehniskā risinājuma izmaiņām un sakarā ar to, ka nebija klientu pieprasījuma pēc konkrētajiem datiem WMS formātā, līdz ar to mainās tiešās un netiešās pakalpojuma izmaksas;– pielikuma 30. punkts – Augstas detalizācijas topogrāfiskā informācija gala lietotājam un pakalpojumu sniedzējam par Latvijas Republikas teritoriju par katriem 25 000 datu pieprasījumiem mēnesī (WMS, ArcGIS). Precizējums sakarā ar izmaiņām pakalpojuma tehnoloģiskajā risinājumā, izmaksas ir atbilstoši klienta faktiski izmantotajiem resursiem, līdz ar to mainās tiešās un netiešās pakalpojuma izmaksas;– pielikuma 31. punkts – Apgrūtināto teritoriju, apgrūtināto objektu un to robežu informācija galalietotājam un pakalpojumu sniedzējam par Latvijas Republikas teritoriju par katriem 25 000 datu pieprasījumiem mēnesī (WMS, ArcGIS). Precizējums sakarā ar izmaiņām pakalpojuma tehnoloģiskajā risinājumā, izmaksas ir atbilstoši klienta faktiski izmantotajiem resursiem, līdz ar to mainās tiešās un netiešās pakalpojuma izmaksas.Jaunie pakalpojumi:– pielikuma 50.5. apakšpunkts – informācijas izsniegšana papīra formā, ja dokumenta apjoms pārsniedz 10 lapas, par katrām 10 lapām. Lai nodrošinātu drošu, efektīvu un kvalitatīvu elektronisko saziņu un elektronisko dokumentu apriti starp valsts iestādēm un privātpersonām, un iedzīvinātu Dienesta principu "digitālais vispirms", nepieciešams noteikt papildu maksu 1,55 *euro* par jebkāda papīra dokumenta (A3 un A4 formātā), kas pārsniedz 10 lapas, izsniegšanu papīra formā. Papildus tiks pievienota atsauce (MK noteikumu Nr. 787 pielikuma 19. piezīme) pie visiem pakalpojumiem, kuros iespējama materiāla izsniegšana papīra formā, ka jebkurai informācijas izsniegšanai papīra formā, kas pārsniedz 10 lapas, papildus tiks piemērota samaksa;– pielikuma 50.6. apakšpunkts – informācijas izsniegšana lielformāta (A0, A1, A2) papīra formā, viena lapa. Lai nodrošinātu klientu pieprasījumu pēc lielformāta (A2, A1 un A0) izdrukām papīra formā, nepieciešams noteikt maksu, neatkarīgi no formāta veida, par vienas papīra lapas sagatavošanu, kas ietver sagatavošanu, izdruku un salocīšanu, izmaksas par papīru un toneri.Pielikuma 19.2. apakšpunkts – kadastra kartes dati galalietotājam un pakalpojumu sniedzējam par Latvijas Republikas teritoriju vektordatu formātā, viens mēnesis (WFS) tiek izteikts jaunā redakcijā, bet tā cena netiek mainīta.3. Saskaņā ar likuma "Par zemes reformas pabeigšanu lauku apvidos" pārejas noteikumu 4. punktu un no tā izrietošā likuma "Par zemes reformas pabeigšanu lauku apvidos" 16. panta otrās daļas 2. punktu Dienestam no 2021. gada 1. jūlija noteikts uzdevums pieņemt lēmumus par īpašuma tiesību atjaunošanu, ja Centrālā zemes komisija atzinusi personai īpašuma atjaunošanas tiesības (turpmāk – Lēmumi). Centrālā zemes komisija Lēmumu pieņemšanu veic bez maksas. Atbilstoši MK noteikumu Nr. 787 pielikuma 37. punktam Dienesta zemes reformas ietvaros gatavojamie lēmumi ir maksas pakalpojumus. Attiecīgi varētu kļūdaini interpretēt MK noteikumus Nr. 787, ka arī likuma "Par zemes reformas pabeigšanu lauku apvidos" 16. panta otrās daļas 2. punktā noteiktā uzdevuma izpildei gatavojamā lēmuma par īpašuma tiesību atjaunošanu pieņemšana ir maksas pakalpojums. 2019. gada 14. novembrī pieņemtā likuma "Grozījums likumā "Par zemes reformas pabeigšanu lauku apvidos"" sākotnējās ietekmes novērtējuma ziņojuma (anotācijas) II sadaļas "Tiesību akta projekta ietekme uz sabiedrību, tautsaimniecības attīstību un administratīvo slogu" 3. punktā ir norādīts, ka personām, kurām īpašuma tiesību noformēšanai zemesgrāmatā nepieciešams saņemt attiecīgās institūcijas sagatavoto lēmumu par zemes īpašuma tiesību atjaunošanu, ko līdz šim (2021. gada 1. jūlijam) Centrālā zemes komisija sagatavoja bez maksas, arī Dienests šo pakalpojumu sniegs bez maksas. Lai nodrošinātu skaidrību par bezmaksas Lēmumu sagatavošanu, nepieciešams aizstāt MK noteikumu Nr. 787 pielikuma 14. piezīmē vārdus "(lauku teritorijās)" ar vārdiem un skaitli "(lauku teritorijās, izņemot likuma "Par zemes reformas pabeigšanu lauku apvidos" 16. panta otrās daļas noteiktajos gadījumos)". Plānots, ka gada laikā Dienests varētu sagatavot un izsniegt 300 bezmaksas Lēmumus.4. Nepieciešams papildināt MK noteikumu Nr. 787 pielikuma 44. punktu aiz vārda "arhīva" ar vārdiem "vai cita dokumenta", nemainot pakalpojuma cenu.5. Paredzēts pievienot jaunu MK noteikumu Nr. 787 pielikuma 18. piezīmi, kas paskaidro, ka tīmekļa pakalpes datu pieprasījumu skaits mēnesī ir nedalāms kopums:"18. Pārsniedzot noteikto servisa pieprasījumu skaitu kalendārajā mēnesī, cenu piemēro par katriem 25 000 datu pieprasījumiem. Pieprasījumu skaits ir viens nedalāms kopums. Maksu par mēnesi, kurā tiek pārtrauktas līgumsaistības, aprēķina pilnā apmērā."6. MK noteikumu Nr. 787 26. punkts paredz, ka maksa par pakalpojumu, kas pieprasīts līdz MK noteikumu Nr. 787 spēkā stāšanās dienai, ir aprēķināma atbilstoši pakalpojuma maksai, kāda tā bija pieprasīšanas dienā. Šo normu nevar attiecināt uz gadījumiem, kad MK noteikumi Nr. 787 tiek grozīti. Līdz ar to MK noteikumi Nr. 787 ir jāpapildina ar jaunu punktu, paredzot, ka maksa par pakalpojumu, kas pieprasīts līdz grozījumu šajos noteikumos spēkā stāšanās dienai, ja nav noslēgts līgums par pakalpojuma sniegšanu, ir aprēķināma atbilstoši pakalpojuma maksai, kāda tā bija pieprasīšanas dienā. Ja ir noslēgts līgums par pakalpojuma sniegšanu un stājas spēkā grozījumi šajos noteikumos, tad maksu par pakalpojumu aprēķina atbilstoši jaunajai pakalpojuma maksai, sākot ar nākamo kalendāro mēnesi pēc grozījumu šajos noteikumos spēkā stāšanās dienas. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Dienests). |
| 4. | Cita informācija | Dienesta maksas pakalpojumu izcenojumu aprēķinus Tieslietu ministrija pēc pieprasījuma nosūtīs atzinuma sniedzējiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura fiziska vai juridiska persona. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus sabiedrības mērķgrupām, tikai rada iespēju mainīt veicamās (izmantot elektroniskus pakalpojumus vai saņemt pakalpojumus klātienē) darbības, lai saņemtu Dienesta sniegtos pakalpojumus.Vienkāršota un lētāka piekļuve (izmantojot elektroniskus pakalpojumus) Dienesta sniegtajiem maksas pakalpojumiem veicinās plašāku kvalitatīvas, no pirmavota iegūtas kadastra, adrešu un citas Dienesta uzturētās informācijas izmantošanu tautsaimniecībā. Personām, kuras izmanto Dienesta sniegtos maksas pakalpojumus, radīta iespēja samazināt izmaksas. |
| 3. | Administratīvo izmaksu monetārs novērtējums | Projekts šo jomu neskar.Pamatojoties uz Likuma par budžetu un finanšu vadību 5. panta 12.1 daļu, maksas pakalpojuma izcenojuma noteikšanā ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas.Saskaņā ar Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 10. punktu maksas pakalpojuma izcenojums ietver tikai tiešās un netiešās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 477 727 | 8 251 | 8 477 727 | 8 251 | 8 477 727 | 8 251 | 8 251 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 477 727 | 8 251 | 8 477 727 | 8 251 | 8 477 727 | 8 251 | 8 251 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 8 477 727 | 8 251 | 8 477 727 | 8 251 | 8 477 727 | 8 251 | 8 251 |
| 2.1. valsts pamatbudžets | 8 477 727 | 8 251 | 8 477 727 | 8 251 | 8 477 727 | 8 251 | 8 251 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saistībā ar to, ka atsevišķiem maksas pakalpojumiem samazinās izcenojums un vienlaicīgi atsevišķiem maksas pakalpojumu veidiem izcenojums ir palielināts, kā arī tiek noteikti jauni pakalpojumi saskaņā ar maksas pakalpojumu izcenojumu aprēķiniem, 2021., 2022. un 2023. gadā plānots ieņēmumu un ar tiem saistīto izdevumu palielinājums par 8 251 *euro*.Aktualizējot maksas pakalpojumu izcenojumus, atbilstoši Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" prasībām tika izvērtēti katra maksas pakalpojuma nodrošināšanai nepieciešamie tiešie izdevumi un ņemtas vērā uz katra pakalpojuma sniegšanu attiecināmās netiešās izmaksas. Maksas pakalpojumu izcenojumi tika rēķināti atbilstoši esošajai situācijai.Veikta maksas pakalpojumu apjoma izvērtēšana, un attiecīgi precizētas maksas pakalpojumu cenas un plānotie ieņēmumi, kas pievienoti projekta sākotnējās ietekmes novērtējuma ziņojuma (anotācijas) 1. pielikumā "Maksas pakalpojumu izcenojuma aprēķina kopsavilkums", 2. pielikumā "Informācija par maksas pakalpojumu cenu un plānoto ieņēmumu izmaiņām" un 3. pielikumā "Detalizēts maksas pakalpojumu izdevumu aprēķins". |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekta izpildi Dienests nodrošinās ar esošajām amata vietām. |
| 8. Cita informācija | Ieņēmumi no Dienesta sniegtajiem maksas pakalpojumiem tiks izlietoti izdevumu, kas saistīti ar Dienesta maksas pakalpojumu sniegšanu, segšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par projekta izstrādi tika informēta šīs sadaļas 2. punktā minētās informācijas publicēšanas ietvaros. |
| 2. | Sabiedrības līdzdalība projekta izstrādē | 2021. gada 11. janvārī projekts tika publicēts Dienesta tīmekļvietnē www.vzd.gov.lv. Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam jebkurš sabiedrības pārstāvis no 2021. gada 11. janvāra līdz 25. janvārim varēja rakstiski sniegt viedokli (iebildumus un priekšlikumus) par projektu, to iesniedzot Dienestā vai nosūtot uz elektroniskā pasta adresi sabiedribas.lidzdaliba@vzd.gov.lv. Sabiedrības pārstāvju rakstiski sniegtie viedokļi ir izvērtēti projekta izstrādē. |
| 3. | Sabiedrības līdzdalības rezultāti | Viedokli izteica akciju sabiedrība "Latvijas valsts meži" un biedrība "Latvijas atvērto tehnoloģiju asociācija", kuru viedoklis tika ņemts vērā daļēji, papildinot ar attiecīgu informāciju sākotnējās ietekmes novērtējuma ziņojuma (anotācijas) I sadaļas 2. punktu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta institūciju līdzšinējo funkciju ietvaros. Jaunas institūcijas netiks veidotas, un esošās institūcijas netiks likvidētas, ietekme uz institūciju cilvēkresursiem nav. |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs Raivis Kronbergs

Ērgle-Bīmane 67220290

anda.ergle-bimane@vzd.gov.lv